CELEX: 62013TN0653
Language: mt
Date: 2013-12-06 00:00:00
Title: Kawża T-653/13 P: Appell ippreżentat fis- 6 ta’ Diċembru 2013 minn Kari Wahlström mis-sentenza mogħtija mit-Tribunal għas-Servizz Pubbliku fid- 9 ta’ Ottubru 2013 fil-Kawża F-116/12, Wahlström vs Frontex

22.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 52/38
            
         Appell ippreżentat fis-6 ta’ Diċembru 2013 minn Kari Wahlström mis-sentenza mogħtija mit-Tribunal għas-Servizz Pubbliku fid-9 ta’ Ottubru 2013 fil-Kawża F-116/12, Wahlström vs Frontex
   (Kawża T-653/13 P)
   2014/C 52/74
   Lingwa tal-kawża: il-Franċiż
   
      Partijiet
   
   
      Appellant: Kari Wahlström (Espoo, il-Finlandja) (rappreżentant: S. Pappas, avukat)
   
      Partijiet oħra fil-proċedura: Aġenzija Ewropea għall-Ġestjoni ta’ Kooperazzjoni Operattiva fil-Fruniteri Esterni tal-Istati Membri tal-Unjoni Ewropea (Frontex)
   
      Talbiet tal-appellant
   
   
               —
            
            
               tannulla s-sentenza tat-Tribunal għas-Servizz Pubbliku tad-9 ta’ Ottubru 2013 li tiċħad ir-rikors tiegħu;
            
         
               —
            
            
               tilqa’ t-talbiet imressqa fl-ewwel istanza, billi l-kawża hija fl-opinjoni tal-appellant fi stat li tiġi ġġudikata;
            
         
               —
            
            
               tikkundanna lill-parti l-oħra fil-proċedura għal-ispejjeż kollha.
            
         
      Aggravji u argumenti prinċipali
   
   Permezz ta’ dan l-appell, l-appellant jitlob l-annullament tas-sentenza tat-Tribunal għas-Servizz Pubbliku (TSP) li biha dan tal-aħħar ċaħad ir-rikors tiegħu li kellu bħala suġġett, minn naħa, l-annullament tar-rapport ta’ evalwazzjoni tal-appellant għas-sena 2010 u, min-naħa l-oħra, talba għad-danni.
   Insostenn tal-appell tiegħu, l-appellant jinvoka żewġ aggravji.
   
               (1)
            
            
               L-ewwel aggravju bbażat fuq żball ta’ liġi mwettaq mit-TSP sa fejn dan tal-aħħar iġġudika li l-assenza ta’ djalogu bejn l-evalwatur u l-appellant fil-kuntest tal-proċedura ta’ evalwazzjoni għas-sena 2010 kienet tikkostitwixxi irregolarità proċedurali mhux sostanzjali (li tikkonċerna l-punti 38 et seq tas-sentenza appellata). L-appellant jargumenta li:
               
                           —
                        
                        
                           minn naħa, it-TSP injora l-ġurisprudenza eżistenti;
                        
                     
                           —
                        
                        
                           min-naħa l-oħra, meta bbaża l-motivazzjoni tas-sentenza appellata fuq il-kuntest li fih ir-rapport ta’ evalwazzjoni ġie stabbilit u mhux biss fuq il-kwistjoni ta’ jekk iż-żamma ta’ djalogu formali setgħetx ikollha effett fuq il-proċedura, it-Tribunal eċċeda l-marġni tal-istħarriġ ġudizzjarju tiegħu billi daħal fuq is-setgħat diskrezzjonali tal-amministrazzjoni.
                        
                     
         
               (2)
            
            
               It-tieni aggravju bbażat fuq żball ta’ liġi mwettaq mit-TSP meta dan tal-aħħar iġġudika li l-assenza ta’ ffissar tal-għanijiet għall-ewwel parti tas-sena 2010 ma kinitx tikkostitwixxi irregolarità proċedurali sostanzjali ta’ natura li tikkomprometti l-validità tar-rapport ta’ evalwazzjoni inkwistjoni (dwar il-punti 50 et seq tas-sentenza appellata). L-appellant jargumenta li:
               
                           —
                        
                        
                           minn naħa, it-TSP injora l-linji gwida dwar l-evalwazzjoni, sa fejn dawn tal-aħħar kienu jipprevedu l-obbligu li jiġu ffisati għanijiet ġodda f’każ tat-tibdil tal-funzjoni tal-membru tal-persunal matul il-perijodu ta’ riferiment;
                        
                     
                           —
                        
                        
                           min-naħa l-oħra, id-deskrizzjoni ta’ kompiti assenjati lill-appellant fil-funzjonijiet il-ġodda tiegħu b’riferiment għal dokumenti dwar l-implementazzjoni u dwar il-funzjonament tal-uffiċċju operattiv bl-ebda mod ma timplika li l-għanijiet li għandhom jintlaħqu mill-appellant b’rabta ma’ dawn il-kompiti ġew iffissati għalih.